আসুসের নতুন অনেক গুলো মডেলের ল্যাপটপ সম্প্রতি বাজারে এসেছে- নতুন আসুস এক্স ৪০৭/৫০৭ ল্যাপটপ গুলো ডিজাইন করা হয়েছে মডার্ন সব ফিচার নিয়ে। হালকা গড়ন, ন্যানো এজ ডিসপ্লে, ফিঙ্গার প্রিন্ট, ফাস্ট চার্জিং আর ডুয়েল স্টোরেজ ডিজাইন এর ল্যাপটপ গুলি নিত্য ব্যবহারে যোগ করবে নতুন মাত্রা। এর দাম ২৪০০০ টাকা থেকে শুরু। আসুস ই সিরিজে যোগ হয়েছে নতুন কনফিগারেশন ও রঙ। ছোট আকারের এই ল্যাপটপ গুলো দীর্ঘ ব্যাটারি ব্যাকআপ ফিচার নিয়ে বিশেষ ভাবে তৈরি। ই সিরিজ পাওয়া যাবে ২৬,০০০ টাকা থেকে। ভিভোবুক এস সিরিজের নতুন নোটবুক এস ৫৩০ তে যোগ হয়েছে ৫ টি রঙ। স্টাইলিশ এই ল্যাপটপ গুলোতে থাকছে প্রিমিয়াম ফিচার আর অত্যাধুনিক কনফিগারেশন। ভিভোবুক এস সিরিজ এর মূল্য ৪৭,০০০ টাকা থেকে শুরু। আসুস এর প্রিমিয়াম আল্ট্রাবুক সিরিজ জেনবুকও যোগ হয়েছে নতুন কনফিগারেশন এর ল্যাপটপ। আসুস জেনবুক সিরিজ এর মূল্য ৪২,৩০০ টাকা শুরু। স্টাইলিশ ফ্লিপ- ল্যাপটপ ভিভোবুক ফ্লিপ ও জেনবুক ফ্লিপ সিরিজ ল্যাপটপ গুলি আসুস এর টাচ স্ক্রিন সহ ৩৬০ ডিগ্রি পর্যন্ত বাঁকিয়ে ট্যাবলেট মুডেও ব্যাবহার করা যায়। ৩৩০০০ টাকা থেকে শুরু করে আসুসের ফ্লিপ সিরিজ পাওয়া যাবে। এ ছাড়াও গেমারদের জন্য আসুস এর গেমিং সিরিজ “টাফ” ও রিপাবলিক অফ গেমারস (আরওজি) -এ থাকছে বিভিন্ন কনফিগারেশনের ল্যাপটপ। আসুসের ল্যাপটপে রয়েছে ২ বছরের আন্তর্জাতিক বিক্রয়োত্তর সেবা।